मिलिट्री स्लोगन की तुलना कुत्तों से करने का बचाव किया, कंपनी पर करोड़ों का जुर्माना
Chinese stand-up comedian Military Jokes Case - चीन में एक महिला को सेना का अपमान करने के आरोप में मंगलवार रात गिरफ्तार किया गया है। शी नाम की महिला पर आरोप हैं कि उसने चीनी सेना पर दिए गए एक कमेडियन के विवादित बयान का समर्थन किया था।
चीन में एक महिला को सेना का अपमान करने के आरोप में मंगलवार रात गिरफ्तार किया गया है। शी नाम की महिला पर आरोप हैं कि उसने चीनी सेना पर किए गए मजाक पर कमेडियन का समर्थन किया था। दरअसल, एक कॉमेडी शो के दौरान मशहूर चीनी कमेडियन हाओशी ने दो कुत्तों के बिहेवियर की तुलना शी जिनपिंग के मिलिट्री स्लोगन से कर दी थी।
इस मजाक पर उसे कंपनी से निकाल दिया जाता है। इस पर महिला ने कहा था कि कमेडियन को बर्खास्त करना गलत है। महिला ने आगे कहा था- हमारे सैनिक भी तो एक-दूसरे के भाई हैं। मजाक में उनकी तुलना जानवरों से करना गलत नहीं। ब्लूमबर्ग की रिपोर्ट के मुताबिक घटना चीन के नॉर्थ ईस्टर्न शहर डालियान की है। वहीं, पुलिस ने अपने स्टेटमेंट में कहा है कि चीनी सैनिकों का सम्मान किया जाना चाहिए।
कॉमेडी फर्म पर 15 करोड़ का जुर्माना
कॉमेडी शो के दौरान शाओमी ने कहा था- मैं गिलहरी के पीछे दौड़ते हुए दो कुत्तों को देख रहा था। तभी, मुझे पीपल्स लिबरेशन आर्मी का नारा याद आया, जिसमें वो कहते हैं- 'फाइट वेल, विन द बैटल' यानी मजबूती से लड़ो और जंग जीतो।
चीन के सोशल मीडिया पर रिलीज ऑडियो में सुनाई दे रहा है कि इस मजाक पर वहां मौजूद ऑडियंस ठहाके मार कर हंसती है। जबकि एक व्यक्ति ने इस पर अपनी आपत्ति दर्ज कराई। इसके बाद कंपनी पर 15 करोड़ का जुर्माना लगा दिया गया। साथ ही कमेडियन को भी निकालने का फैसला किया। साल 2021 में चीनी सरकार ने सेना के अपमान को गैरकानूनी घोषित कर दिया था। बिजिंग में पुलिस ने बताया कि वो सेना के अपमान के मामले की गंभीरता से जांच कर रहे हैं।
चीन में पू बियर पर भी बैन
2013 की बात है, उस समय अमेरिका के तत्कालीन राष्ट्रपति बराक ओबामा ने शी जिनपिंग से मुलाकात की थी। दोनों की इसी मुलाकात का एक फोटो सोशल मीडिया पर काफी वायरल हुआ। इसमें शी जिनपिंग को पूह बियर और ओबामा का पूह के दोस्त टिगर के रूप में दिखाया गया था। इसके बाद से ही लोग शी जिनपिंग की तुलना डिजनी के कार्टून कैरेक्टर विनी द पूह बियर से करने लगे।
फिर 2014 में भी कुछ ऐसा ही हुआ। इस समय शी जिनपिंग की जापान के प्रधानमंत्री शिंजो अबे के साथ मुलाकात की तस्वीर सामने आई। तो लोगों ने उसका भी वही हश्र किया और शी को पूह बियर जैसा दिखाया। मामला बढ़ता देख चीन ने इस तरह के मजाकिया पोस्ट पर साल 2017 में बैन लगा दिया। शी जिनपिंग को पूह बियर से जोड़ने वाले कंटेंट को गैर कानूनी भी घोषित कर दिया गया था। सिर्फ इतना ही नहीं, साल 2018 में चीन में इस कार्टून पर बनी फिल्म को भी बैन कर दिया था।